Aktivere eller deaktivere makroer i Office-dokumenter - Excel
Aktivere eller deaktivere makroer i Office-dokumenterVis alt
Denne artikel handler om makrosikkerhed og beskriver de forskellige risici i forbindelse med aktivering af makroer, og det forklares, hvordan Sikkerhedscenter i 2007 Microsoft Office System kan hjælpe med at reducere disse risici.
Hvad er en makro, og hvilken sikkerhedsrisiko er der?
Aktivere eller deaktivere makroer med Sikkerhedscenter
Hvordan hjælper Sikkerhedscenter med at beskytte mod usikre makroer?
Jeg bliver spurgt i en sikkerhedsadvarsel, om jeg vil aktivere eller deaktivere en makro. Hvad skal jeg gøre?
Makroer automatiserer hyppige opgaver. Mange oprettes med VBA (VBA (Visual Basic for Applications): En makrosprogversion af Microsoft Visual Basic, der bruges til at programmere Microsoft Windows-baserede programmer, og som leveres med flere Microsoft-programmer.) og skrives af softwareudviklere. Der er dog nogle makroer, som udgør en potentiel sikkerhedsrisiko. En person med ondsindet hensigt kan introducere en destruktiv makro i et dokument eller en fil, som kan sprede en virus (virus: Et computerprogram eller en makro, der "inficerer" computerfiler ved at indsætte kopier af sig selv i disse filer. Når den inficerede fil indlæses i hukommelsen, kan en virus inficere andre filer. En virus har ofte skadelige virkninger.) på computeren.
Tilbage til toppenAktivere eller deaktivere makroer med Sikkerhedscenter
Sikkerhedsindstillingerne for makroer findes i Sikkerhedscenter. Hvis du arbejder i en organisation, har systemadministratoren muligvis ændret standardindstillingerne for at forhindre, at nogen ændrer indstillingerne.
Bemærk! Hvis du ændrer makroindstillingerne i Sikkerhedscenter, ændres de kun for det Office-program, du aktuelt bruger. Makroindstillingerne ændres ikke for alle Office-programmer.
Klik på Sikkerhedscenter, klik på Indstillinger for Sikkerhedscenter, og klik derefter på Indstillinger for makro.
Deaktiver alle makroer uden meddelelse Klik på denne indstilling, hvis du ikke har tillid til makroer. Alle makroer i dokumenter og sikkerhedsadvarsler om makroer deaktiveres. Hvis der er dokumenter med usignerede makroer, som du har tillid til, kan du placere disse dokumenter på en placering, der er tillid til. Dokumenter på placeringer, der er tillid til, kan køres uden at blive kontrolleret af Sikkerhedscenter.
Deaktiver alle makroer med meddelelse Dette er standardindstillingen. Klik på denne indstilling, hvis du ønsker, at makroerne skal deaktiveres, men du ønsker at få vist sikkerhedsadvarsler, når der forekommer en makro. På den måde kan du i hvert enkelt tilfælde vælge, om du vil aktivere en makro.
Deaktiver alle makroer bortset fra digitalt signerede makroer Denne indstilling svarer til Deaktiver alle makroer med meddelelse, bortset fra at makroen kan køres, hvis du allerede har angivet, at du har tillid til udgiveren, hvis makroen er digitalt signeret. Hvis du ikke har angivet, at du har tillid til udgiveren, vises en meddelelse. På den måde kan du vælge at aktivere de signerede makroer eller have tillid til udgiveren. Alle usignerede makroer deaktiveres uden meddelelse. Aktiver alle makroer (anbefales ikke, da potentielt farlig kode kan køres) Klik på denne indstilling for at tillade, at alle makroer køres. Denne indstilling kan gøre din computer sårbar over for potentielt skadelig kode og anbefales ikke.
Hav tillid til VBA-projektobjektmodellen Denne indstilling er for udviklere, og den bruges til at låse eller tillade programmeringsmæssig adgang til VBA-objektmodellen fra alle automatiseringsklienter. Med andre ord giver den sikkerhed for kode, der er skrevet til at automatisere et Office-program og programmeringsmæssigt manipulere VBA-miljøet (Microsoft Visual Basic for Applications) og objektmodellen. Denne indstilling gælder pr. bruger og pr. program, og den forhindrer adgang som standard. Denne sikkerhedsindstilling gør det sværere for uautoriserede programmer at bygge selvkopierende kode, der kan beskadige slutbrugersystemer. Hvis en automatiseringsklient skal kunne få adgang til VBA-objektmodellen via programmeringskode, skal den bruger, der kører koden, give eksplicit adgang. Markér afkrydsningsfeltet for at aktivere adgangen.
Tip! Du kan åbne dialogboksen med sikkerhedsindstillinger for makroer under fanen Udvikler på båndet, som er en del af Microsoft Office Fluent-brugergrænseflade. Hvis fanen Udvikler ikke er tilgængelig, skal du klikke på Microsoft Office-knappen og derefter klikke på Excel-indstillinger. Klik på Populær, og markér derefter afkrydsningsfeltet Vis fanen Udvikler på båndet.
Klik på Indstillinger for makro.
Ingen advarsler, og deaktiver alle makroer Klik på denne indstilling, hvis du ikke har tillid til makroer. Alle makroer og sikkerhedsadvarsler om makroer deaktiveres.
Advarsler om signerede makroer. Alle usignerede makroer deaktiveres Denne indstilling er standardindstillingen og svarer til Deaktiver alle makroer med meddelelse, bortset fra at makroen kan køres, hvis makroen er digitalt signeret, og du allerede har angivet, at du har tillid til udgiveren. Hvis du ikke har angivet, at du har tillid til udgiveren, vises en meddelelse. På den måde kan du vælge at aktivere de signerede makroer eller have tillid til udgiveren. Alle usignerede makroer deaktiveres uden meddelelse. Advarsler om alle makroer Klik på denne indstilling, hvis makroerne skal deaktiveres, men der skal vises sikkerhedsadvarsler, når der forekommer en makro. På den måde kan du i hvert enkelt tilfælde vælge, om du vil aktivere en makro.
Ingen sikkerhedskontrol af makroer (anbefales ikke) Klik på denne indstilling for at tillade, at alle makroer køres. Denne indstilling kan gøre din computer sårbar over for potentielt skadelig kode og anbefales ikke.
Tip! Du kan åbne dialogboksen med sikkerhedsindstillinger for makroer under fanen Udvikler på båndet, som er en del af Microsoft Office Fluent-brugergrænseflade. Hvis fanen Udvikler ikke er tilgængelig, skal du klikke på Microsoft Office-knappen og derefter klikke på PowerPoint-indstillinger. Klik på Populær, og markér derefter afkrydsningsfeltet Vis fanen Udvikler på båndet.
Tip! Du kan åbne dialogboksen med sikkerhedsindstillinger for makroer under fanen Udvikler på båndet, som er en del af Microsoft Office Fluent-brugergrænseflade. Hvis fanen Udvikler ikke er tilgængelig, skal du klikke på Microsoft Office-knappen og derefter klikke på Word-indstillinger. Klik på Populær, og markér derefter afkrydsningsfeltet Vis fanen Udvikler på båndet.
Tilbage til toppenHvordan hjælper Sikkerhedscenter med at beskytte mod usikre makroer?
Inden en makro aktiveres i et dokument, kontrolleres følgende oplysninger i Sikkerhedscenter:
Makroen er signeret af udvikleren med en digital signatur (digital signatur: Et elektronisk, krypteringsbaseret sikkerhedsstempel til godkendelse i en makro eller et dokument. Denne signatur bekræfter, at makroen eller dokumentet stammer fra den person, der har signeret, og at den eller det ikke er blevet ændret.).
Den digitale signatur er gyldig (gyldig: Refererer til status for et certifikat, der er kontrolleret i et nøglecenters database og bestemt til at være ægte, aktuelt og ikke udløbet eller tilbagekaldt. Dokumenter, der er signeret med et gyldigt certifikat og ikke er ændret, siden de blev signeret, anses for gyldige.).
Det certifikat, der er knyttet til den digitale signatur, er udstedt af et anerkendt nøglecenter (nøglecenter: En handelsorganisation, der udsteder digitale certifikater, holder styr på hvem, der har fået tildelt et certifikat, signerer certifikater for at verificere gyldigheden og holder styr på, hvilke certifikater der tilbagekaldes eller udløber.).
Den udvikler, der har signeret makroen, er en udgiver, der er tillid til (udgiver, der er tillid til: Udvikleren af en makro på computeren, som du har tillid til. Udgiveren, der er tillid til, identificeres af det certifikat, som er brugt til at signere makroen digitalt. Kaldes også kilde, der er tillid til.).
Hvis Sikkerhedscenter identificerer et problem med en af disse betingelser, deaktiveres makroen som standard, og Meddelelseslinje vises med en meddelelse om en potentielt usikker makro.
Hvis du vil aktivere makroen, skal du klikke på Indstillinger på meddelelseslinjen. En sikkerhedsdialogboks åbnes. Se i næste afsnit for at få oplysninger om, hvilke beslutninger du bør tage om makroer og sikkerhed.
Bemærk! I Microsoft Office Outlook 2007 og Microsoft Office Publisher 2007 vises sikkerhedsadvarsler i dialogbokse i stedet for på Meddelelseslinje.
Tilbage til toppenJeg bliver spurgt i en sikkerhedsadvarsel, om jeg vil aktivere eller deaktivere en makro. Hvad skal jeg gøre?
Når dialogboksen Sikkerhedsindstillinger vises, kan du aktivere makroen eller lade den være deaktiveret. Du bør kun aktivere makroen, hvis du er sikker på, at det kommer fra en pålidelig kilde.
Vigtigt! Hvis du er sikker på, at dokumentet og makroen kommer fra en troværdig kilde, og de har en gyldig signatur, og du ikke ønsker at få vist en meddelelse om den igen, kan du klikke på Hav tillid til alle dokumenter fra denne udgiver i sikkerhedsdialogboksen i stedet for at ændre standardindstillingerne i Sikkerhedscenter til en mindre sikker makrosikkerhedsindstilling. Det føjer udgiveren til din liste over Udgivere, der er tillid til i Sikkerhedscenter. Der er tillid til al software fra den udgiver. Hvis makroen ikke har en gyldig signatur, men du har tillid til den og ønsker ikke at få vist en meddelelse igen, er det bedre at flytte dokumentet til en placering, der er tillid til, end at ændre standardindstillingerne i Sikkerhedscenter til et mindre sikkert sikkerhedsniveau. Dokumenter på placeringer, der er tillid til, kan køres uden at blive kontrolleret af Sikkerhedscenter.
Afhængigt af situationen beskrives det specifikke problem i sikkerhedsdialogboksen. I følgende tabel vises de mulige problemer med råd om, hvad du bør gøre eller ikke gøre i hvert enkelt tilfælde.
Makro er ikke signeret Fordi makroen ikke er digitalt signeret, kan makroudgiverens identitet ikke bekræftes. Det kan derfor ikke afgøres, om makroen er sikker eller ej.
Inden du aktiverer usignerede makroer, skal du sikre dig, at makroen kommer fra en troværdig kilde. Du kan arbejde i dokumentet, selvom du ikke aktiverer makroen.
Der er ikke tillid til makrosignatur Makroen er potentielt usikker, fordi makroen er digitalt signeret, signaturen er gyldig, men du har ikke valgt at have tillid til den udgiver, der har signeret makroen.
Du kan angive, at du har tillid (tillid: Angiver, om du har tillid til den person eller gruppe, som certifikatet er udstedt til. Standardindstillingen er Få samme tillid som udsteder, som betyder, at der er tillid til certifikatet, fordi der er tillid til udstederen, normalt et nøglecenter.) til makroudgiveren, ved at klikke på Hav tillid til alle dokumenter fra denne udgiver i sikkerhedsdialogboksen. Denne indstilling vises kun, hvis signaturen er gyldig. Hvis du klikker på denne indstilling, føjes udgiveren til din liste over Udgivere, der er tillid til i Sikkerhedscenter.
Makrosignatur er ugyldig Makroen er potentielt usikker, fordi makroen er digitalt signeret, men signaturen er ugyldig.
Du bør ikke aktivere makroer med ugyldige signaturer. Signaturen kan være ugyldig, fordi den er blevet ændret. Du kan finde flere oplysninger under Hvordan ser jeg, om en digital signatur er troværdig?
Makrosignatur er udløbet Makroen er potentielt usikker, fordi makroen er digitalt signeret, men signaturen er udløbet. Inden du aktiverer en makro med en udløbet signatur, skal du sikre dig, at makroen kommer fra en troværdig kilde. Hvis du tidligere har brugt dokumentet uden sikkerhedsproblemer, er risikoen ved at aktivere makroen mindre.
Gælder for: Access 2007, Excel 2007, InfoPath 2007, PowerPoint 2007, Publisher 2007, Visio 2007, Word 2007 WebstedskatalogKontakt osSend feedbackJuridisk meddelelseVaremærkerBeskyttelse af personlige oplysninger og cookiesHjælp til handicappede© 2014 Microsoft Corporation. Alle rettigheder forbeholdes.